১৫ বছর বয়সে ১৯৬৫ সালের মাকাবিয়া গেমসের মাধ্যমে প্রথমবারের মতো আন্তর্জাতিক প্রতিযোগিতায় প্রতিদ্বন্দ্বিতা করেন। তেল আবিবে অনুষ্ঠিত ঐ প্রতিযোগিতায় চারটি স্বর্ণপদকপ্রাপ্ত হন তিনি। এছাড়াও সর্বাপেক্ষা অসাধারণ ক্রীড়াবিদের মর্যাদায় অধিষ্ঠিত হন তিনি।

১৯৬৭ সালের প্যান আমেরিকান গেমসে পাঁচটি স্বর্ণপদক পান। পরবর্তীতে রিও দি জানেইরুতে অনুষ্ঠিত ২০০৭ সালের প্রতিযোগিতায় ব্রাজিলীয় সাঁতারু থিয়াগো পেরেইরা ছয়টি স্বর্ণপদক জিতে তার এ রেকর্ডটি ম্লান করে দেন।

ইতোমধ্যেই দশটি বিশ্বরেকর্ডের অধিকারী স্পিৎজ মেক্সিকো অলিম্পিকে অংশ নেন। ১৯৬৮ সালের গ্রীষ্মকালীন অলিম্পিকে তিনি ছয়টি স্বর্ণ জেতেন। দলগত পর্যায়ে তিনি কেবল দুইটি স্বর্ণপদকধারী হন। তন্মধ্যে ৪×১০০ মিটার ফ্রিস্টাইল রিলেতে ৩:৩১.৭০ ও ৪×২০০ মিটারের ফ্রিস্টাইল রিলেতে সময় নেয় ৭:৫২.৩৩। এছাড়াও ১০০ মিটার বাটারফ্লাইয়ে ৫৬.৪০ সময় নিয়ে দ্বিতীয় হন। এ বিষয়ে সতীর্থ মার্কিন সাঁতারু ডগ রাসেলের কাছে আধা সেকেন্ডের ব্যবধানে পরাজিত হন। অথচ, এ বিষয়ে তিনি বিশ্বরেকর্ডের অধিকারী ছিলেন ও ঐ বছরে পূর্বেকার দশটি স্বাক্ষাতে রাসেলেকে হারিয়েছিলেন।

মেক্সিকো অলিম্পিকের পর ১৯৬৯ সালে পুণরায় মাকাবিয়া গেমসে প্রতিদ্বন্দ্বিতা করেন। এবারে তিনি ছয়টি স্বর্ণপদকপ্রাপ্ত হন। আবারো তিনি প্রতিযোগিতায় অসাধারণ ক্রীড়াবিদ হিসেবে মনোনীত হন।

খেলোয়াড়ী জীবন
অবসর
অর্জনসমূহ
ব্যক্তিগত জীবন